कन्नू आले लान च लग्गे दा करौंगलै दा बड्डा रुक्ख साढ़े आस्तै खासा महत्वपूर्ण हा कीजे बेह्‌लै मौकै एदी छावां खट्टां डाहियै चौकड़ी भखदी ही। एदी खड़पैंची ड्राईवर होर करदे हे। इकबाल भाई होर आपूं गै उंदे शा निक्के खड़पैंच बनी बैठे दे हे। उस्ताद यूसुफ़ खान, जमना पांडे रसोईया, चपड़ासी अब्दुल, बैरा, ते मेरा भ्राऽ इस चौकड़ी दे दूए मिम्बर हे। में अनसद्धे परौह्‌ने आंगर इद्धर-उद्धर मैल्हरदी रौंह्‌दी ही। उस्ताद यूसुफ़ खान दे कमरे कन्नै कोई तल्लक नेहा ओदा दरोआजा इस्सै लान च खुल’दा हा।